କଳାହାଣ୍ଡି ୩୧/୮ : ଚଳିତ ସ୍ୱାୟତ୍ତ ଶାସନ ଦିବସକୁ ନିରାଡ଼ମ୍ବର ଭାବେ ଆୟୋଜନ କରିଛି କଳାହାଣ୍ଡି ଜିଲ୍ଲା କେସିଙ୍ଗା ଏନଏସି | କେସିଙ୍ଗା ଏନଏସି ପକ୍ଷରୁ ସମାରୋହର ବ୍ୟୟ ଆଟକଳ ୫୦ ହଜାର ଟଙ୍କାକୁ କେରଳ ପୀଡିତାଙ୍କ ଉଦ୍ଦେଶ୍ୟରେ ମୁଖ୍ୟମନ୍ତ୍ରୀ ରିଲିଫ ଫଣ୍ଡକୁ ପ୍ରଦାନ କରିଛନ୍ତି । କେସିଙ୍ଗା ଏନଏସିର ନିର୍ବ।ଚିତ ପ୍ରତିନିଧି ଓ କର୍ମଚାରୀଙ୍କ ମିଳିତ ପ୍ରୟାସକୁ ସ୍ୱାଗତ କରାଯାଇଛି | ଏଭଳି ପ୍ରୟାସକୁ ବିଭିନ୍ନ ବର୍ଗ ସ୍ବାଗତ କରିଥିବା ବେଳେ ଅନ୍ୟ ମାନଙ୍କ ପାଇଁ ପ୍ରେରଣା ହେବ ବୋଲି ମତ ପ୍ରକାଶ ପାଇଛି । ସେହିପରି ସ୍ୱାୟତ୍ତ ଶାସନ ଦିବସ ଅବସରରେ ଭବାନୀପାଟଣା ପୌରପରିଷଦର କର୍ମଚାରୀ ଦିନକର ଦରମା ଟଙ୍କା ୧ ଲକ୍ଷ ଟଙ୍କା କେରଳ ବନ୍ୟା ପୀଡିତଙ୍କ ଉଦ୍ଦେଶ୍ୟରେ ପ୍ରଦାନ କରିଛନ୍ତି ।
